# STATISTIKANÕUKOGU KOOSOLEKU PROTOKOLL

|  |  |
| --- | --- |
| Tallinn | 18.09.2019 nr 10-1/19/005sn |

# Algus kell 13.00, lõpp kell 15.20

# Juhatas Urmas Kaarlep

# Protokollis Sandra Selge

Võtsid osa Ülo Kaasik, Toomas Kevvai (lahkus 14.00) , Sven Kirsipuu (lahkus 13.55), Kristjan Küti, Mart Mägi, Allan Puur, Hede Sinisaar, Marko Udras, Ott Velsberg

Puudus Kätlin Mandel

**Kutsutud**

Majandus- ja Kommunikatsiooniministeeriumi siseturuosakonna juhataja Külli Kraner

Majandus- ja Kommunikatsiooniministeeriumi kaubanduse ja teenuste talituse nõunik Kärt Karus

Statistikaameti küsitlusvõrgu juhataja Epp Karus

Statistikaameti andmehõive ja töötluse osakonna juhataja Heidi Pellmas

Statistikaameti peadirektori asetäitja Kaie Koskaru-Nelk

Tervise Arengu Instituudi tervisestatistika osakonna juhataja kohusetäitja Jane Idavain

**PÄEVAKORD:**

1 Ülevaade Eesti Kaubandus-Tööstuskoja ja MKMi uuringust nullbürokraatia teemal

2 Andmeesitajate motiveerimise võimalused

3 Ülevaade Statistikaamet I poolaasta tulemustest ja tegevuskava täitmisest

4 Ülevaade riigi oluliste näitajate visualiseerimis- ja levitamise alustest. Kvaliteedinäitajate kokkuvõte

1. **Ülevaade Eesti Kaubandus-Tööstuskoja ja MKMi uuringust nullbürokraatia teemal**

Külli Kraner ja Kärt Karus Majandus- ja Kommunikatsiooniministeeriumist andsid ülevaate nullbürokraatia teemalisest uuringust **(lisad 1-2)**.

Uuringu püsivaks eesmärgiks on vähendada bürokraatiat, vähendada ettevõtjate halduskoormust riigiga suhtlemisel ja täiendada teenuseomanikule teadaolevat infot teenuste arengukohtadest.

Lõppvalimi moodustusid ehituse ja toidutööstuse valdkond, uuring viidi läbi kolmes etapis: täideti küsimustikud, ankeedid, viiakse läbi individuaalintervjuud ning seejärel analüüs ja järeltegevused.

Ettevõtjad tegid ettepanekuid Eesti Keskkonnateenused AS kohta, et muudetaks andmestikud arusaadavamaks ja lihtsamaks. Sooviti põhjalikumat aruandluskeskkonda ja vähendada infotehnoloogilisi probleeme KOTKAS-es (keskkonnaotsuste terviklik autonoomne süsteem).

Statistikaametilt loodetakse lihtsamaid aruandeid, e-keskkonda ja EKOMAR küsimustiku täitmist ja oodetakse ka rohkem tagasisidet tulemustest.

Tagasisidest ilmnes, et kvartaliaruandeid on lihtne täita, aastaaruande ülesehitus on keerulisem. Ühe lahendusena pakkusid ettevõtjad kvartaliaruannete kasutamisel.

Kvartaliaruanded pidid lihtsalt täitma olema, kvartaliaruandeid kokku pannes võiks kokku panna aasta aruande.

Praegu suhtleme teenuseomanikega edasi, arutame ettevõtjate tehtud ettepanekuid, jätkame halduskoormuse monitooringuga ja vaatame üle ettevõtjate mõjuanalüüsid.

Kavatseme tellida ettevõtja halduskoormuse muutmise tööriista, mis koguks andmeid ja töötaks mudelina kuidas hinnata halduskoormust. Jätkame pilootprojektidega ja uurime halduskoormust edasi ettevõtjate perspektiivist.

**Arutelu ja ettepanekud**

Ettepanek keskmise ajakulu ja rahulolu asemel tuua välja rahulolu ja ajakulu korrelatsioon.

Probleemiks on ka see, et ettevõtte esindaja sageli ei tea mis aruandeid ettevõte täidab.

Mis järgus on ettevõtjate portaali arendus? Majandus-ja Kommunikatsiooniministeerium on värbamas projektijuhti, järgmiseks aastaks oleme koostanud ettevõtjate portaali jaoks eelarve.

Valisime välja 30 ettevõtet, millest 5 jõudsime koostööni. Järelülesandena kindlasti jätkame teenusomanikega suhtlemist edasi.

**OTSUSTATI:**

1.1 Võtta info teadmiseks.

1. **Andmeesitajate motiveerimise võimalused**

Heidi Pellmas ja Epp Karus andsid ülevaate andmeesitajate motiveerimise võimalustest **(lisa 3)**.

Vastamise määra ja andmeesitajate rahulolu on võimalik läbi mitmete tegevuste suurendada.

Statistikaamet on selleks kasutanud isikuuringutes rohkem CAWI (veebi teel) ja CATI (telefoni teel) kogumismeetodeid, uuendanud teavitus- ja meeldetuletuskirjade sisusid. Jaganud uuringute kohta infot veebilehel ja sotsiaalmeedias. Samuti edastame ettevõtjatelt ja isikutelt saadud ettepanekud rakenduste tootejuhtidele. Hetkel on käsil analüüsiprojekt, kus põhiprobleemina käsitleme tänaste kogumisrakenduste kitsaskohti.

Soovitusindeksi kommentaaride diagramm 2016-2019 aastate kohta näitas, et eSTATi parandusettepanekuid tehakse vähem ning rohkem on esitatud parandusettepanekuid küsimustike ja nende rahulolu kohta, on hakatud tegema ka maineparandusettepanekuid.

Andmeesitajate peamised probleemid eSTAT-ga põhinesid vähesel kasutajasõbralikkusel, kaebusi oli ka klassifikaatorite kasutamisega, autentimise probleemidega seoses.

Kõige sagedasemaks probleem küsimustikega oli küsimustiku keerukus, tihti oli probleemiks ka segased kontrollide ja veateadete tekstid ja dubleeriv andmekogumine.

**Arutelu ja ettepanekud**

Kas Statistikaamet pole mõelnud aruannete esitamise tähtaegade muutmisele? Ettevõtete aruannete esitamise tähtajad sõltuvad avaldamiskalendrist.

Praegusel hetkel kehtivad eSTATi automaatkirjad kõikide küsimustike kohta.

**OTSUSTATI:**

2.1 Võtta info teadmiseks

1. **Ülevaade Statistikaamet I poolaasta tulemustest ja tegevuskava täitmisest**

Mart Mägi andis ülevaate Statistikaameti I poolaasta tulemustest ja tegevuskava täitmisest **(lisa 4)**.

Statistikaameti peamised eesmärgid uueks perioodiks on anda usaldusväärset, tarbijasõbralikku teavet, vähendada halduskoormust ja muuta andmekaeve kiireks.

2019. aastal on Statistikaameti võtmenäitajateks usaldusväärsus, kliendisõbralikkus, efektiivsus ja innovaatilisus.

Eelmine aasta suutsime halduskoormust vähendada 16 000 tundi. Käesoleval aastal püüame seda implementeerida nii, et saaksime seda igal kvartalil välja arvutada.

Hetkeseis näitab, et kõrgem võiks olla andmeesitajate soovitusindeks ja rahuloluindeks. Teiste riigiasutustega võrreldes on Statistikaamet usaldusväärsuse poolest 18.kohal. Avaldamiskalendrist kõrvalekaldeid pole olnud – kõik näitajad on avaldatud tähtaegselt.

Üheks suureks eesmärgiks sel aastal on viia ellu REGREL prooviloendus. Statistikaamet palub statistikanõukogul avaldada arvamust rahvaloenduse meetodi osas. Kutsuks teemat arutama sotsiaal- ja matemaatikateadlased, räägiks kitsaskohtadest, registri ja kombineeritud meetodi erisustest ning prooviloenduse tulemustest. Oktoobrikuu koosolek toimub 26.11. Teise prooviloenduse raporti esitame Vabariigi Valitsuse loenduskomisjonile 2.12.

Statistikaamet on loonud juhtimislauad Sotsiaalministeeriumile, kohalikele omavalitsustele ja erialaliitudele. Eri tarbijatele personaliseeritud teabekanalid visualiseeritakse kogu Eesti väliskaubandus kuiste andmete baasil. Juhtimislauad on mõeldud kodanikele, autentimine pole vajalik ning see töötab avaandmete baasilt.

Tulevikus tahame välja tuua mediaanpalga näitajaga, töötajate graafilise paiknemise, ametialade ja tööaja kaupa.

**Arutelu ja ettepanekud**

Statistikaamet koostöös Rahandusministeeriumiga loob uue kasutajaliidese endise strateegilise juhtimisinfo süsteemi asemele, et saada kõikide näitajate sihtväärtused, kuvab infot sarnasel juhtimislaudadele ja oluliste mõjunäitajate agregatsioonid peegeldatakse eelarve juures. Ees on ootamas tõsine töö Riigikantseleiga.

Teiste asutuste juhtimislaudadega integreerimine pole võimalik, Statistikaameti juhtimislauad on masinloetavad ja me ei tegele teenustasemega.

Saame piloodist väärtuslikku tagasisidet, mis kujul informatsiooni oleks juhtimise seisukohast vaja.

**OTSUSTATI:**

3.1 Võtta info teadmiseks

1. **Ülevaade riigi oluliste näitajate visualiseerimis- ja levitamise alustest. Kvaliteedinäitajate kokkuvõte**

Mart Mägi andis ülevaate riigi oluliste näitajate visualiseerimis-ja levitamise alustest **(lisa 5)** ning tutvustas kvaliteedinäitajaid **(lisa 6)**.

Statistikaametis soovime järk-järgult muuta oma korporatiivset identiteeti, eelmine CVI *(corporate visual identity)* pärineb aastast 2005. Eesmärgiks on muuta Statistikaameti identiteeti selgemaks.

Tavapärane stiilimuutus kestab tavaliselt umbes 10 aastat. Plaanime uut visuaalset identiteeti testida ka vaegnägijatel.

**OTSUSTATI:**

4.1 Võtta info teadmiseks

LISAD:

1. Ettevõtete halduskoormuse mõõtmine
2. Metoodika raport
3. Andmeesitajate rahulolu
4. SA ülevaade
5. SA levipoliitika
6. Võtmenäitajate kvaliteedinäitajad

(allkirjastatud digitaalselt)

|  |  |
| --- | --- |
| .............................. | ........................ |
| Urmas Kaarlep | Sandra Selge |